Борис Младенов-Young
Тъй както пишех върху лист хартия…

chitanka.info

Тъй както пишех върху лист хартия,

внезапно химикалката ми спря

и друга, пълна докато открия,

ми мина странна мисъл през ума.

Не сме ли хората като писалки?

Щом свършим силите и нас така

ни хвърлят, никому ненужни, жалки…

Сиреч, изпълнили сме си дълга.

На наше място идва млада смяна,

а ние млади също сме били,

заемали сме нечии места…

Но кой е схващал старческата драма?!

Разбрахме го едва на старини,

щом същата съдба ни сполетя!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.